C 214/156
HR
Službeni list Europske unije
16.6.2023.
četvrtak, 19. siječnja 2023.
AE. budući da bi se ti aspekti povezani s povećanjem snage motora zbog posebnih sigurnosnih razloga trebali financirati subvencijama te bi ih, po određenim uvjetima, trebalo poduprijeti EFPRA-om, ako se njima ne povećava ribolovni napor ili sposobnost lovljenja ribe; budući da bi se zbog tih razloga financijskom potporom iz EFPRA-e trebalo financirati i jaružanje luka i pristaništa; AF. budući da mali ribolov puno više ovisi o uvjetima na moru u usporedbi s ribolovom velikih razmjera, što ovisno o vrsti plovila i opreme dovodi do veće neredovitosti razdoblja ribolova te stoga utječe na broj radnih dana u godini tijekom kojih je moguće ploviti; AG. budući da je artizanalni ribolov održiv u pogledu biološkog upravljanja ribljim stokovima i u pogledu resursa i selektivnosti, ali i u društvenom i gospodarskom smislu, čime se doprinosi tradicionalnoj naravi te aktivnosti; AH. budući da pritiske na riblje stokove, koji i ribarstvu nanose izravne i neizravne štete, prije svega čine onečišćenja, gubitak staništa, plovidba, borba za životni prostor i klimatske promjene, a među njihovim su učincima porast temperature vode, zakiseljavanje, promjena morskih struja, asinkronija među vrstama, pojava neautohtonih vrsta; AI.
budući da je potrebno povećati sposobnost prilagodbe i ublažavanje učinaka klimatskih promjena i kriza donošenjem mjera za jačanje otpornosti obalnih zajednica;
AJ.
budući da mali ribolov može pridonijeti i dekarbonizaciji i povećanoj energetskoj učinkovitosti, a time i ublažavanju klimatskih promjena;
AK. budući da je mali ribolov vrlo važan u EU-u, posebno za niz ribarskih zajednica, zajedno s ribolovom velikih razmjera i ribolovom na otvorenome moru; AL. budući da je i dalje potrebno uhvatiti se ukoštac s brojnim uzrocima pogoršanja socioekonomske situacije u tom sektoru, uključujući potrebu za jačanjem položaja ribara u lancu opskrbe; AM. budući da bi priznavanje organizacija proizvođača, udruženja i cehova ribara omogućilo pristup financijskoj potpori i da bi se poticanjem njihova aktivnog sudjelovanja putem zajedničkog upravljanja mogli jasno poboljšati prihodi sektora; AN. budući da na prihode malog, artizanalnog i obalnog ribolova utječu volatilnost cijena i oštre tržišne oscilacije, koje su osjetljive na brojne vanjske učinke, kao što je pandemija bolesti COVID-19; AO. budući da su u sektoru ribarstva razni sustavi prihoda i plaća uvelike varijabilni i ovise o ribolovnim mogućnostima i uvijek su podložni nesigurnosti u pogledu mogućnosti koje nudi more, što je jedan od ččinitelja koji ga čini manje privlačnim novim generacijama; AP. budući da zaposleni u ribarstvu često imaju niske plaće i rade u teškim i često nesigurnim uvjetima u profesiji koja je i dalje najopasnija na svijetu, dok sve veći troškovi povezani s pokretanjem i koncentracijom aktivnosti čine ribolov manje privlačnim, osobito mladima; AQ. budući da na tržištima često prevladava nekoliko ustaljenih proizvoda, a proizvodi malog ribolova koji su održiva alternativa vrstama koje se prekomjerno iskorištavaju ne dobivaju dovoljno pozornosti na tržištu; budući da potrošači često ne mogu dobiti sve informacije o proizvodu koji kupuju, njegovu sustavu proizvodnje ili ribolovnom alatu; AR. budući da je održiva profitabilnost malog ribolova važna za povećanje privlačnosti sektora; AS. budući da su plovila za mali ribolov najizloženija poteškoćama u pogledu dodjele povlastica za ribolov u vodama Ujedinjene Kraljevine jer im je teže dokazati svoje iskustvo bavljenja ribolovom;